ליובוב אורלובה

ליובוב אורלובה (ברוסית: Любовь Орлова; 11 בפברואר 1902 - 26 בינואר 1975), שחקנית קולנוע סובייטית ממוצא רוסי. הייתה כוכבת העל הראשונה בקולנוע הסובייטי. זכתה פעמיים בפרס סטלין והוענק לה תואר האמן העממי של ברית המועצות (1950).

חייה 
אורלובה נולדה בעיר זבניגורוד (ממערב למוסקבה) למשפחת אצולה מבוססת. הוריה רצו שתהיה פסנתרנית מקצועית. ובשנים 1919-1922 היא למדה בקונסרבטוריון של מוסקבה. בשל מצוקה כלכלית של המשפחה לאחר מהפכת אוקטובר אורלובה לא יכלה לסיים את לימודיה והחלה לעבוד. במקביל היא למדה משחק. לאחר סיום לימודי המשחק עבדה בתיאטרון מוזיקלי ושרה במקהלה. לאור הכישרון הגדול שהפגינה, היא התקדמה ובשנת 1932 החלה להופיע כסולנית.

בשנת 1926 נישאה אורלובה בפעם הראשונה. בעלה אנדריי ברזין היה סגן שר החקלאות. בשנת 1930 הוא הואשם בפעילות אנטי-סובייטית, נגזרו עליו שלוש שנות מאסר ובני הזוג התגרשו. בשנת 1938 הבעל נעצר פעם נוספת והפעם כבר לא חזר מהגולג.

בשנת 1933 הבמאי גריגורי אלכסנדרוב ראה את אורלובה בהופעתה והחליט להזמין אותה לסרטו החדש החברה העליזים. הצלחת הסרט הייתה חסרת תקדים. ואורלובה הצטלמה בהמשך בסרטים נוספים של אלכסנדרוב ה"וולגה-וולגה" ו"הקרקס". אלכסנדרוב התגרש מאשתו והשניים נישאו. לאחר סיום מלחמת העולם השנייה הצטלמה אורלובה לסרט "האביב", שזכה גם הוא להצלחה. בכל ארבעת הסרטים הללו אורלובה שרה שירים שהולחנו על ידי איסאק דונייבסקי.

החל משנת 1955 היא עבדה בתיאטרון במוסקבה, אך ללא הצלחה יתרה.

ליובוב אורלובה נפטרה מסרטן ונטמנה בבית העלמין נובודוויצ'יה.

על השתתפותה בסרטים הוענק לה עיטור לנין ופעמיים עיטור הדגל האדום.

פילמוגרפיה (חלקית)
 1934 - החברה העליזים (Весёлые ребята)
 1936 - הקרקס (Цирк)
 1938 - וולגה-וולגה (Волга-Волга)
 1947 - "האביב" (Весна)

קישורים חיצוניים

 

 אתר לזכר השחקנית
 

ילידות 1902
אמנים שעל שמם כוכב לכת מינורי
מקבלי עיטור לנין
מקבלי עיטור הדגל האדום של העמל
שחקניות קולנוע וטלוויזיה סובייטיות
אישים הקבורים בבית העלמין נובודוויצ'יה
נפטרות מסרטן הלבלב
נפטרות ב-1975